CELEX: 62022TN0023
Language: fi
Date: 2022-01-11 00:00:00
Title: Asia T-23/22: Kanne 11.1.2022 – Grail v. komissio

28.2.2022   
            
            
               FI
            
            
               Euroopan unionin virallinen lehti
            
            
               C 95/43
            
         
      Kanne 11.1.2022 – Grail v. komissio
      (Asia T-23/22)
      (2022/C 95/61)
      Oikeudenkäyntikieli: englanti
      
         Asianosaiset
      
      
         Kantaja: Grail LLC (Menlo Park, Kalifornia, Yhdysvallat) (edustajat: asianajajat D. Little, Solicitor, J. Ruiz Calzado, J. M. Jiménez-Laiglesia Oñate ja A. Giraud)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan komission 29.10.2021 tekemän päätöksen, jolla se toteutti asetuksen 139/2004 (EY:n sulautuma-asetus) asetuksen 8 artiklan 5 kohdan nojalla välitoimia asiassa COMP/M.10493 – Illumina / GRAIL
               
            
                  —
               
               
                  velvoittamaan komission vastaamaan oikeudenkäyntikuluista.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahteen kanneperusteeseen.
      
                  1)
               
               
                  Ensimmäinen kanneperuste, joka perustuu väitteelle, jonka mukaan komissiolla ei ollut toimivaltaa päätöksen tekemiseen. Komissiolla ei ole toimivaltaa tehdä päätöstä EY:n sulautuma-asetuksen 8 artiklan 5 kohdan a alakohdan nojalla, jos unionin tuomioistuin katsoo asiassa T-227/21, että komission 19.4.2021 EY:n sulautuma-asetuksen 22 artiklan 3 kohdan mukaisesti tekemät kuusi siirtämispäätöstä ovat lainvastaisia
               
            
                  2)
               
               
                  Toinen kanneperuste, joka perustuu oikeudellisille virheille ja tosiseikkoja koskeville virheille, joita komissio väitetysti teki EY:n sulautuma-asetuksen 8 artiklan 5 kohdan a alakohdan mukaisen päätöksen tekemisen oikeudellisten vaatimusten tulkitsemisessa, soveltamisessa ja perustelemisessa.
                  
                              —
                           
                           
                              Päätöksessä jätetään virheellisesti ottamatta huomioon Illuminan tekemät erilliset sitoumukset, jotka se ilmoitti komissiolle sen jälkeen, kun se, että Illumina oli hankkinut GRAIL Inc:n osakepääoman esti asianosaisia panemasta keskittymää täytäntöön EY:n sulautuma-asetuksen 7 artiklassa tarkoitetulla tavalla
                           
                        
                              —
                           
                           
                              Päätöksessä ei arvioida merkityksellisellä tavalla sen tekemisen ajankohtana vallinneita kilpailuolosuhteita eikä siinä osoiteta, miten tehokas kilpailu oli heikentynyt tai tulisi heikentymään sen vuoksi, että Illumina oli hankkinut GRAIL Inc:n osakepääoman ennen kuin komissio kykenee tekemään asiakysymyksestä lopullisen päätöksen
                           
                        
                              —
                           
                           
                              Päätöksessä jätetään yksilöimättä kiireellisyys, jolla välitoimista määräämistä voitaisiin perustella, koska mitään olennaista vaikutusta kyseisillä markkinoilla vallitsevaan kilpailuun ei voi tapahtua niiden muutaman kuukauden aikana, jotka kuluvat kyseessä olevan päätöksen tekemisen ja sen ajankohdan välillä, jona komissio tekee keskittymän sisältöä koskevan päätöksen
                           
                        
                              —
                           
                           
                              Päätöksessä on oikeudellinen virhe siltä osin kuin siinä oletetaan, että EY:n sulautuma-asetuksen 8 artiklan 5 kohdan a alakohdan mukaisesti komissio voi toteuttaa välitoimia varmistaakseen EY:n sulautuma-asetuksen 8 artiklan 4 kohdan mukaisen mahdollisen tulevan päätöksen tehokkuuden
                           
                        
                              —
                           
                           
                              Erityisen velvoitteen määrääminen GRAILille on ristiriidassa EY:n sulautuma-asetuksen 8 artiklan 5 kohdan a alakohdan kanssa; se on tarpeeton ja suhteeton.